BlackKakapo/recipes-ro huggingface dataset:
Salata de fructe cu seminte si cereale 

Ingrediente:
● Banane - 100 g  (aproximativ 1 banana - sau mere, pere, piersici, etc)
● Kiwi - 100 g  (sau 50g prune/struguri)
● Portocale - 100 g  (sau aceeasi cantitate de pepene galben, mango)
● Fructe de padure - 100 g  (perfecte sunt capsunile, dar in sezon folosesc zmeura, mure, coacaze, etc.)
● Seminte de floarea soarelui - 15 g  (cam 2 linguri - sau seminte de dovleac)
● Fulgi de ovaz - 15 g  (cam 3 linguri - sau alte cereale preferate)
● Miere - 1 lingurita 

Mod de preparare:
1. Curatati si masurati cantitatile de fructe din reteta.
Le taiati cubulete mai mari.
2. Puneti in farfurie, adaugati fructele de padure.
3. Masurati si adaugati fulgii de ovaz.
4. Urmeaza semintele de floarea soarelui...
5. ...si mierea.
6. Amestecati usor si lasati 1-2 minute sa se patrunda fulgii de cereale cu sucul fructelor si miere.
7. Si gata, avem mic dejun, desert de post, sanatos, satios - un vis!
Pofta Buna!
Negresa cu Ciocolata Reteta  

Ingrediente:
● Unt - 270 g 
● Ciocolata neagra/amaruie - 350 g  (de 60-80%)
● Faina alba - 165 g 
● Zahar - 250 g 
● Cacao pudra - 80 g 
● Praf de copt - 10 g 
● Oua - 4 buc 
● Smantana - 300 g  (smantana simpla, fermentata)
● Smantana dulce pentru gatit -25-32% - 50 ml  (puteti inlocui cu lapte)

Mod de preparare:
1. Pe baie de aburi topiti 200g de ciocolata si 250g de unt.
Amestecati bine pana devine o compozitie omogena.
2. Intr-un bol se amesteca faina cu zaharul, cacao si praful de copt.
3. Turnati amestecul de ciocolata topita si unt peste ingredientele uscate din bol.
4. Treptat, in 2-3 reprize adaugati ouale, amestecati.
5. Apoi adaugati smantana fermentata si iarasi amestecati bine cu un tel.
6. Trebuie sa va iasa un aluat frumos, putin dens.
7. Turnati-l intr-o tava de cuptor(25x35cm) asternuta cu hartie de copt si nivelati bine.
8. Puneti la cuptor preincalzit la 180 de grade pentru 30 de minute. Verificati cu o scobitoare daca este gata in acest timp.
Lasati prajitura in tava sa se raceasca complet.
9. Cand este gata racita prajitura incepem sa pregatim glazura:
- Intr-un bol puneti 150g ciocolata, 20g de unt si 50ml smantana dulce. Se topeste la microunde sau pe baie de aburi amestecand periodic.
10. Turnati glazura peste prajitura.
11. Mai puneti 1-2 ore la frigider pana se intareste glazura.
12. O portionati atent, pentru sectiune curata, de fiecare data spalati cutitul cand taiati o felie.
13. Si o sectiune delicioasa - perfect de umeda, pufoasa si ciocolatoasa.
Pofta Buna!
Biscuiti cu ovaz si dovleac, de post 

Ingrediente:
● Piure de dovleac - 200 g 
● Ulei - 100 ml  (orice ulei fara miros, sau unt topit daca nu tineti neaparat sa fie de post)
● Zahar - 150 g  (se poate si mai putin, dupa preferinte)
● Faina alba - 200 g 
● Fulgi de ovaz fini - 60 g 
● Praf de copt - 1 lingurita 
● Sare - 0.25 lingurite 

Mod de preparare:
1. Pregatiti piureul de dovleac din timp, dupa oricare din metodele pe care vi le-am aratat aici, in reteta de piure de dovleac.
2. Optional puteti rumeni putin fulgii de ovaz intr-o tigaie uscata.
Nu este obligatoriu, dar prajirea le va accentua aroma.
3. Puneti intr-un bol piureul de dovleac, uleiul, zaharul si sarea, amestecati bine.
4. Adaugati faina, fulgii de ovaz si praful de copt.
Amestecati bine cu o lingura.
5. Apoi cu mainile, pana obtineti un aluat nelipicios si  foartea placut de lucrat, ca o plastilina moale.
6. Rupeti din el bucati, formati bile cat o nuca si le aplatizati cu palmele.
Aranjati biscuitii astfel modelati in tava de cuptor.
7. Se coc in cuptorul preincalzit la 180 de grade, timp de 20-25 de minute, sau pana se rumenesc usor.
Lasati-i sa se raceasca complet inainte de servire, atunci vor avea textura si gustul cel mai corect.
Pofta Buna!
Prajitura cu branza, ciocolata si dovlecei 

Ingrediente:
● Branza de vaci - 250 g 
● Oua - 2 buc 
● Dovlecei - 200 g  (deja dati prin razatoare si scursi bine de zeama)
● Zahar - 150 g 
● Unt - 50 g  (sa fie moale, la temperatura camerei)
● Faina - 150 g  (+ inca 1 lingura pentru compozitia de branza)
● Ulei - 50 ml 
● Smantana - 50 g  (simpla fermentata)
● Cacao - 3 linguri 
● Praf de copt - 1 lingura 
● Vanilie - 2 buc  (adica 2 fiole de esenta)

Mod de preparare:
1. In primul rand asterneti cu hartie de copt o tava rotunda de cuptor cu diametrul 26-28cm.
2. Intr-un bol mic puneti branza de vaci, 1 ou, 50g de zahar, 1 lingura de faina si vanilia. Amestecati totul bine cu o lingura sau mixerul.
3. Mutati aceasta compozitie in tava de cuptor si o distribuiti intr-un strat uniform la baza formei.
4. Acum amestecati 150g de faina cu 3 linguri de cacao si 1 lingura praf de copt.
5. Intr-un bol mai mare puneti - 1 ou, 100g de zahar, 50g unt moale, 50ml ulei, 50g de smantana, vanilia - amestecati bine cu un mixer.
6. Adaugati faina cu praf de copt si cacao, mixati putin.
7. Acum puneti dovleceii dati prin razatoare si scursi bine de zeama.
8. Mixati bine si trebuie sa obtineti un aluat mai dens dar lichid, ca cel de chec.
9. Puneti acest aluat peste compozitia din tava si distribuiti uniform cu o lingura.
Coaceti prajitura in cuptorul preincalzit la 180 de grade pentru 35-40 de minute.
10. Neaparat o testati cu scobitoarea inainte s-o scoateti din cuptor.
Lasati sa se racoreasca bine in tava, macar 1 ora inainte de servire.
11. Apoi eu am scos bordurile detasabile de la forma.
12. Am intors cu susul in jos prajitura pe un platou/farfurie mare.
13. Am dat la o partea baza tavii si hartia de copt.
Cam asta a fost, acum o puteti orna dupa preferinte cu niste glazura de ciocolata sau fructele preferate.
14. Eu nu am avut timp de glazura, am pus doar zmeura congelata dupa metoda de aici.
Pandispanul de ciocolata iese foarte fraged si putin umed datorita dovleceilor, iar stratul de budinca cu branza se potriveste minunat cu el.
Pofta Buna!
Biscuiti cu nuca de cocos si ovaz(de post) 

Ingrediente:
● Faina integrala de grau - 70 g  (sau faina alba)
● Nuca de cocos - 60 g  (razuita uscata)
● Fulgi de ovaz - 75 g  (fulgi mai mari integrali)
● Ulei de floarea soarelui - 6 linguri  (sau 100g unt moale)
● Miere - 1 lingura 
● Bicarbonat de sodiu - 1 lingurita  (stins cu 2 linguri de otet sau suc de lamaie)
● Zahar - 50 g 
● Apa - 7 linguri 

Mod de preparare:
1. Intr-un bol amestecati faina, fulgii de ovaz, nuca de cocos si zaharul.
2. Amestecati uleiul cu mierea.
3. Adaugati bicarbonatul stins cu otet, amestecati putin.
4. Turnati acest amestec in bolul cu faina.
5. Adaugati si apa, amestecati cu mainile bine - va fi un aluat destul de faramicios, usor lipicios.
6. Singura problema la acesti biscuiti este ca nu puteti sa-i  formati simplu cu mainile - din cauza aluatului faramicios.
Dar se rezoolva daca modelati biscuitii intr-o lingura de inghetata(dar si una simpla mai adanca). Puneti cate putin si presati bine sa fie plina lingura pana la margini.
7. Apoi usor impingeti si observati ca aluneca bine si iese din lingura.
Autorul retetei zice sa intoarceti lingura si sa scuturati biscuitii in tava, la mine nu a mers, doar scosi alunecand din lingura.
8. Aici toti biscuitii gata de pus la cuptor.
Mi-au iesit fix 18 bucati - recomand sa faceti din start portie dubla, pentru ca se topesc tare repede din farfurie.
9. Se coc la cuptor preincalzit timp de 10-15 minute, sau pana se rumenesc frumos. Aveti grija ca se fac destul de repede si mai ales la fund.
10. Lasati sa se raceasca bine apoi savurati.
Desi aluatul crud este destul de faramicios, biscuitii se tin bine si sunt taman buni.
Pofta Buna!
Limonada Socata 

Ingrediente:
● Flori de soc - 2 buc 
● Lamaie - 1 buc 
● Apa - 1 l 
● Miere - 2 linguri  (puneti dupa gust, cat de dulce vreti)

Mod de preparare:
1. In cana de la blender puneti florile de soc, sucul stors din lamaie si mierea.
2. Adaugati apa.
3. Si blendati toata compozitia asta bine - vreo 1-2 minute.
4. Apoi filtrati compozitia printr-o sita, sau prosop, sau tifon - eu am folosit punga de filtrat laptele raw.
5. Gata - aveti o bautura rapida, aromata, deosebita.
Pofta Buna!
Souvlaki de pui - Frigarui Grecesti 

Ingrediente:
● Carne de pui - 1500 g  (eu combin pulpe fara os cu piept de pui in cantitati egale)
● Lamaie - 1 buc 
● Usturoi (catei) - 5 buc 
● Ulei de masline - 100 ml 
● Sare - 1 lingura 
● Oregano uscat - 2 linguri  (puteti combina aici si putina menta uscata, sau condiment penru gyros - daca aveti)
● Ardei gras - 4 buc  (alegeti sa fie de culori diferite - rosu, galben sau verde)
● Ceapa rosie - 2 buc 

Mod de preparare:
1. De obicei cumpar cate 1 casoleta de piept si pulpe dezosate de pui, a cate 700-800g fiecare. 
Sunt si mai bune daca gasiti pulpe de pui dezosate dar cu piele.
2. Carnea o spalati bine si taiati cubulete de marime medie.
Aici in poza observati cum am taiat o jumatate din piept in cuburi cam de 2x2cm. Nu va ies intotdeauna patrate perfecte, este ok si mai neuniform :)
3. Pulpa dezosata o tai cam in 3-4 bucati uniforme, depinde si cat de mare este.
Nu uitati sa dati la o parte cartilagiile, nu sunt bune aici.
4. Acum mutati toata carnea intr-un bol si puneti deasupra zeama de la o lamaie, sarea, usturoiul pisat si uleiul de masline.
5. Adaugati oregano si celelalte mirodenii, daca le aveti. Dar as zice ca oregano este de baza si cel mai important.
Amestecati bine toate acestea si puneti carnea la frigider, sa se marineze peste noapte sau macar 4-5 ore.
6. A 2-a zi pregatiti legumele - ardeii si ceapa rosie.
7. Le taiati bucati mari si cat mai patrate - la fel ca si carnea, de 2x2cm.
8. Acum montam frigaruii pe niste bete de bambus sau de inox.
Observati cum alternez bucati de piept, pulpa si legumele colorate diferit. Obligatoriu dupa fiecare bucatica de carne puneti un ardei sau o bucata de ceapa.
9. Din cantitatile de mai sus am obtinut 12 bete de frigarui medii.
10. Daca va raman legume, recomand sa le puneti pe betele de bambus si faceti la gratar impreuna cu carnea - la noi este bataie pe ele de fiecare data! 
Din aceasta cauza de obicei iau mai multi ardei si ceapa, stiu ca nu se irosesc. Ar merge aici de combinat si cu niste ciuperci sau branza halloumi...
11. Acum faceti un foc bun din lemne si puneti frigaruii pe gratar, aveti grija sa le intoarceti la timp si sa le rumeniti uniform pe toate partile.
12. Carnea este deosebit de frageda - pieptul de pui nu este uscat deloc, legumele se combina perfect, o bunatate extra-super, recomand!
Pofta Buna!
Crema de lapte cu ciocolata alba 

Ingrediente:
● Lapte - 670 ml 
● Amidon alimentar - 70 g 
● Zahar - 2.5 linguri 
● Ciocolata alba - 70 g 
● Unt - 170 g  (unt moale la temperatura camerei)
● Zahar pudra - 100 g 

Mod de preparare:
1. Masurati cantitatea de lapte si opriti 100 ml separat intr-un bol mai mic - restul turnati intr-o oala sau tuci.
2. Rupeti ciocolata bucatele si adaugati in oala cu lapte. O puneti pe foc si amestecati cu un tel sau lingura pana se dizolva complet ciocolata in lapte.
3. In acelasi timp dizolvati in laptele pus deoparte, amidonul si cele 2.5 linguri de zahar.
4. Cand incepe sa fiarba laptele din oala adaugati incet compozitia cu lapte si amidon, amestecati continuu cu telul sa nu fie cocoloase.
5. Mai lasati oala un minut pe foc, pana se ingroasa compozitia. Apoi o puneti deoparte si lasati sa se racoreasca, macar vreo ora.
6. Untul si zaharul pudra se pun intr-un bol mai adanc.
7. Apoi se bate bine untul cu mixerul, sa fie o compozitia omogena.
Dupa ce s-a racorit compozitia de budinca de mai sus, adaugati cate o lingura la untul batut si mixati asa pana incorporati toata budinca.
8. Si gata, folositi crema la ce va place si aveti nevoie - este foarte delicioasa si fina.
Pofta Buna!
Salata de rosii cu crutoane (Panzanella) 

Ingrediente:
● Rosii - 4 buc  (alegeti rosii de diferite culori, pt ornat puteti folosi rosii cherry)
● Castraveti - 2 buc  (sau puteti sa-i inlocuiti cu ardei)
● Ceapa rosie - 1 buc 
● Paine - 200 g  (3-4 felii)
● Busuioc - 2 buc  (adica 2 ramuri de busuioc proaspat)
● Ulei de masline extravirgin - 50 ml 
● Sare - 0.5 lingurite 
● Mozzarella - 100 g 

Mod de preparare:
1. Pregatim mai intai crutoanele:
- Turnati putin ulei de masline intr-o tigaie, adaugati paine taiata cubulete mai mari si presarati putina sare peste ea.
2. - Mai amestecati periodic cubulete de paine, sa se rumeneasca bine pe toate partile. La urma, cand sunt crocante si rumene, le stropiti cu inca putin ulei de masline si opriti focul sub tigaie.
Lasati sa se racoreasca.
3. Rosiile se taie bucatele, nu prea mici.
4. Peste ele adaugati castravetii taiati rondele.
5. Si la urma adaugati ceapa taiata julien si o ramura de busuioc tocata marunt.
6. Chiar inainte de servire adaugati crutoanele, inca 2-3 linguri de ulei de masline, sare dupa gust si amestecati.
Daca adaugati crutoanele prea devreme, se vor inmuia prea tare si nu vor avea acelasi farmec in salata.
7. Ornati cu mozzarella si rosii cherry deasupra, nu uitati sa puneti si cealalta ramura de busuioc pe farfurie - la fel pt decor.
Serviti imediat si cu mare placere :)
Pofta Buna!
Chec cu ciocolata Reteta  

Ingrediente:
● Faina alba calitate superioara - 200 g 
● Zahar - 100 g 
● Cacao pudra - 2 linguri 
● Praf de copt - 2 lingurite 
● Bicarbonat de sodiu - 0.5 lingurite  (este optional, dar face checul putin mai pufos)
● Unt - 90 g 
● Oua - 2 buc 
● Lapte - 150 ml 
● Ciocolata neagra/amaruie - 80 g  (procent - 60-80%)
● Esenta de vanilie - 1 buc 

Mod de preparare:
1. Topiti untul intr-o cratita, apoi lasati sa se racoreasca.
2. Ciocolata se taie bucatele mici.
3. Amestecati toate ingredientele uscate intr-un bol - faina, zaharul, pudra de cacao, praful de copt si bicarbonatul de sodiu.
4. Adaugati ciocolata maruntita in compozitia uscata.
5. Apoi amestecati toate ingredientele "umede" - laptele, untul, ouale si esenta de vanilie.
6. Adaugati compozitia lichida la cea uscata, amestecati bine.
7. Cam asa arata compozitia finala.
8. Turnati aluatul intr-o forma de chec (de 24x10cm este aici), daca nu este de silicon, asterneti tava cu hartie de copt.
9. Se tine in cuptor la temepratura de 200 de grade timp de 40-45 de minute, pana trece testul scobitorii.
Il scoateti si lasati sa se raceasca timp de o ora chiar in tava de chec, apoi il mutati pe o farfurie si mai lasati 1-2 ore.
10. Si aici cateva briose, sunt la fel de bune ca si chec-ul.
11. Dupa ce se raceste, checul se taie si se savureaza - este ceva extraordinar cum se simt acele bucatele de ciocolata topita in combinatie cu aluatul poros si moale.
Pofta Buna!
Gogosi berlineze 

Ingrediente:
● Lapte - 270 ml 
● Zahar - 60 g 
● Drojdie proaspata - 25 g 
● Galbenusuri de ou - 2 buc 
● Coniac/brendy - 1 lingura  (optional)
● Esenta de vanilie - 1 buc 
● Sare - 0.25 lingurite 
● Unt - 45 g  (unt moale la temperatura camerei)
● Faina alba calitate superioara - 500 g 
● Ulei de floarea soarelui - 1 l  (pentru prajit)
● Zahar pudra - 2 linguri  (plus daca vreti cu ceva sa le umpleti - gem, etc.)

Mod de preparare:
1. Laptele cald se amesteca cu zaharul si drojdia.
2. Apoi se adauga galbenusurile, coniacul, vanilia si sarea -amestecati bine totul cu un tel.
3. Adaugati untul, putin il agitati si desfaceti.
4. Si ultima este faina - amestecati bine aluatul cu un tel sau lingura.
5. Aluatul astfel format il treceti pe masa pudrata cu faina si il framantati putin pana se uniformizeaza.
6. Il puneti intr-un bol.
7. Acoperiti cu capac sau prosop si lasati 1 ora sa creasca.
8. In acest timp taiati din hartie de copt 20-30 de patrate - cam 10x10cm - o sa vedeti mai jos pt ce sunt.
9. Dupa 1 ora aluatul creste cam asa.
10. Il taiati in 20-30 de bucati mici.
11. Formati din ele bile uniforme si le puneti pe bucatile de hartie taiate mai sus.
Lasati 1 ora, acoperite cu prosop, sa creasca bine.
12. Cand trece timpul, turnati uleiul intr-un ceaun sau tigaie adanca, il lasati sa se incinga.
Luati atent cate o hartie cu bila de aluat crescuta si o rasturnati usor in baia de ulei.
13. Puneti prima gogoasa si dupa ea vedeti cand adaugati urmatoarele - aici inca nu este timpul.
14. Cand incepe sa se rumeneasca si sa faca spume puteti adauga si alte gogosi, pana au loc.
15. Dati focul sa fie mediu si le rumeniti bine pe ambele parti.
Sa aveti grija pentru ca se fac foarte repede.
16. Dupa ce se fac le scoateti pe o farfurie asterunta cu servetele, sa mai absoarba din ulei.
17. Le puteti umple cu gem sau crema preferata - aveti nevoie de o seringa speciala de cofetarie si un pos.
18. Aici aveti si sectiune - eu le-am pus niste crema de lapte.
19. Dar puteti sa le serviti si asa simple, cu zahar pudra deasupra.
Sunt deosebite si chiar merita incercate - chiar daca vedeti aici mai multi pasi reteta nu este complicata - doar am incercat sa detaliez ca sa va fie mai clar..
Pofta Buna!
Salata Greceasca traditionala - Horiatiki 

Ingrediente:
● Rosii - 2 buc  (recomand sa alegeti rosii aromate si zemoase de sezon)
● Castraveti - 2 buc 
● Ardei gras - 1 buc  (de obicei se foloseste ardei verde, dar merge si rosu :))
● Ceapa rosie - 1 buc  (una mica)
● Branza feta - 100 g  (o felie groasa)
● Ulei de masline extravirgin - 4 linguri 
● Oregano uscat - 0.5 lingurite 
● Masline negre - 50 g 
● Sare - 0.5 lingurite 

Mod de preparare:
1. Foarte important pentru aceasta salata sa alegeti ingrediente cat mai de sezon si calitative. Eu am gasit si Feta chiar greceasca in promotii la magazin, dar se gaseste feta si la marcile de pe loc.
2. Dupa ce ati spalat toate legumele, incepeti sa le taiati pe rand in bolul de salata:
- mai intai rosiile si castravetii(i-am curatat de coaja, dar nu este neaparat) - taiati bucati medii si de preferat nu foarte subtiri!
3. - adaugati ardeii si ceapa taiate fideluta subtire.
4. Adaugati sarea, maslinele si 2 linguri ulei de masline, amestecati atent cu o lingura.
5. Puneti felia de feta peste salata, presarati totul cu oregano si mai stropiti deasupra branza cu ulei de masline.
Eu de ceva timp imi place anume s-o pun asa bucata mare deasupra, exact ca in Grecia - are si asta un farmec, este si mai taraneasca :)
6. Serviti imediat cu mare pofta si o bucata de paine proaspata, lipie sau orice va place.
Pofta Buna!
Rulada cu omleta si piept de pui 

Ingrediente:
● Piept de pui - 1 buc 
● Oua - 3 buc 
● Maioneza - 200 g 
● Faina - 3 linguri 
● Nuci - 30 g 
● Patrunjel verde - 1 buc  (adica 1 legatura)

Mod de preparare:
1. Puneti la fiert  pieptul de pui, cand incepe sa fiarba faceti focul mic si lasati 30-40 de min. Apoi il scoateti pe o farfurie si lasati sa se racoreasca.
2. In acest timp pregatim omleta pentru rulada.
Intr-un bol puneti 3 linguri de maioneza, 3 oua, 3 linguri de faina si un praf de sare. Bateti bine cu telul pana se omogenizeaza.
3. Aici vedeti cum arata aluatul pentru omleta. Din aceasta cantitate am facut 2 omlete, mi-a ajuns exact pentru o masa festiva.
4. Incingeti o tigaie unsa cu putin ulei, turnati jumatate din cantitatea de aluat si lasati la un foc mediu pana se rumeneste.
5. Apoi o intoarceti atent cu o paleta si o mai rumeniti putin si pe cealalta parte.
6. Scoateti omleta pe o farfurie si lasati putin sa se racoreasca. La fel o preparati si pe a 2 -a.
7. Acum pregatim rulada finala astfel.
Luati o omleta, o ungeti cu putina maioneza, dupa preferinta puteti adauga si usturoi pisat in ea.
8. Maruntiti un pic carnea de pui si o puneti peste maioneza. Peste ea presarati nucile maruntite si ele.
9. Patrunjelul il tocati marunt si presarati pe restul ingredientelor.
10. Rulati bine totul si la fel preparati a 2-a rulada.
11. Apoi inainte de a servi rulada o taiati si infrumusetati cu verdeata preferata.
Este super delicioasa. Imi parea foarte rau atunci ca am facut doar 2 rulade, s-a mancat foarte repede si bine.
Pofta Buna!
Paine Spaniola 

Ingrediente:
● Apa calda - 270 ml 
● Drojdie uscata - 10 g  (sau 25g proaspata)
● Zahar - 1 lingurita 
● Ulei de masline - 50 ml 
● Faina alba calitate superioara - 450 g 
● Sare - 1 lingurita 

Mod de preparare:
1. Intr-un bol turnati apa calda, adaugati zaharul si drojdia, amestecati bine si lasati 15 minute, pana face spuma.
2. Dupa acest timp adaugati 3 linguri de ulei de masline si sarea, amestecati.
3. Puneti faina si amestecati cu o lingura sau spatula.
4. Aluatul care se formeaza il scoateti pe masa si il mai framantati vreo 5 minute cu mainile.
5. Il puneti intr-un bol, acoperiti cu prosop si lasati sa se odihneasca 40-50 de minute.
6. Dupa acest timp impartiti aluatul in 2 bucati egale.
7. Intindeti fiecare bucata de aluat in cate o foaie dreptunghiulara si le ungeti cu ulei de masline.
8. Rulati foaia si usor prindeti marginile.
9. Rulourile astfel formate le puneti intr-o tava de cuptor si cu un cutit faceti 2 taieturi pe mijloc - ca in poza.
10. Acoperiti painicile cu un prosop si lasati 30-40 de minute sa creasca la temperatura camerei.
11. Apoi se coc timp de 30 de minute la cuptor preincalzit la 180 de grade - pana fac o crusta frumoasa si rumena.
Le scoateti din cuptor si lasati sa se raceasca complet.
12. Prima degustare am facut-o cand erau calde, le-am uns cu putin ulei de masline proaspat si am presarat putina sare - delicios!
Foarte moi si reci, chiar a 2-a si 3-a zi - unul din complimente a fost ceva de genul - "parca-i cumparata" atat de moale si frageda este. Sofia mi-a spus sa-i mai fac Painica Spaniola, ca-i buna :)
Pofta Buna!
Aluat de pizza rapid, fara drojdie Reteta  

Ingrediente:
● Lapte batut/iaurt/chefir - 200 ml 
● Unt topit - 100 g  (puteti inlocui jumatate din cantitate cu ulei, dar nu complet)
● Oua - 1 buc 
● Zahar - 1 lingura  (optional)
● Sare - 0.25 lingurite 
● Bicarbonat de sodiu - 0.5 lingurite 
● Faina alba calitate superioara - 400 g 

Mod de preparare:
1. Intr-un bol amestecati kefirul cu untul topit, sarea, oul si bicarbonatul de sodiu.
Periodic uit sa adaug zaharul dar merge si el aici, nu este obligatoriu.
2. Puneti faina si incepeti sa amestecti aluatul cu o spatula sau lingura.
3. Cand se aduna bine vom incepe sa framantam cu mainile.
4. Presarati putina faina si il framantati usor, doar cat sa se uniformizeze.
5. Iese un aluat moale si foarte usor/placut de lucrat cu el.
Lasati 5-10 minute sa se odihneasca pana pregatiti ingredientele pentru toppingul de pizza.
6. Apoi il luati pe masa de lucru si taiati in 2-3 bucati, depinde cat de mari aveti tavile de pizza.
Eu fac 2 pizza de 28-30 cm, dar merge de facut si 3 pizza mai mici de 26 cm.
7. Luati fiecare bucata de aluat, o presarati cu faina si aplatizati putin cu mainile.
8. Intindeti intr-un cerc de aproximativ 3mm grosime.
9. Il treceti in tava de pizza unsa cu putin ulei.
10. Si mai departe faceti dupa preferinte si imaginatie...
Eu de obicei ung cu sosul de rosii Marinara.
11. Pun peste sos bucati de Mozzarella sau cascaval simplu ras.
12. Si fiindca aici aveam planuri de Pizza Margherita, am pus felii de rosii peste cascaval.
13. Presarati ceva verdeturi italiene uscate sau puneti frunze de busuioc proaspat.
Si o dati la cuptor preincalzit la 180 de grade timp de 20-25 de minute.
14. Dupa ce o scoateti din cuptor recomand s-o lasati un pic, vreo 10 minute in tava, apoi puteti taia si savura din ea.
15. Foarte simplu, dar absolut delicios...
Pofta Buna!